Полымя за помнікам Педру II
**Пажар у Нацыянальным музеі Бразіліі** — пажар 2 верасня 2018 года ў палацы Сан-Крыставан (Рыа-дэ-Жанейра), дзе размяшчаўся Нацыянальны музей Бразіліі. У музеі захоўвалася больш за 20 мільёнаў прадметаў, з якіх, па папярэдніх ацэнак, дзевяць дзясятых былі знішчаны агнём. Прычына ўзгарання, якое адбылося каля 19:30 па мясцовым часе (23:30 UTC), па стане на 12 верасня не ўстаноўлена.

Пажар
-----

Пратэстуючы на наступны дзень пасля пажару з тэкстам: "*200 гадоў гісторыі, 20 млн экспанатаў ператварыліся ў пыл*"
Пажар ахапіў усе тры паверхі будынка. Людзі не пацярпелі, але агонь імкліва знішчыў практычна ўсю калекцыю, якая налічвала да 20 млн экспанатаў. Згодна з заявамі ўладаў, прычынай пажару стала халатнасць. Трагедыі можна было пазбегнуць, калі б прапанаваны раней праект рэарганізацыі музея ўдалося ажыццявіць. Супрацоўнікі музея раней неаднаразова скардзіліся на скарачэння фінансавання і тое, што руйнуецца будынак музея. У чэрвені гэтага ж года музей адзначыў сваё 200-годдзе.

Наступствы
----------

Фасад музея пасля пажару
Музей валодаў адной з найбуйнейшых калекцый у Паўночнай і Паўднёвай Амерыках, якая складась з жывёл, насякомых, мінералаў, індзейскага посуду, егіпецкіх і паўднёваамерыканскіх мумій і старажытнасцяў, археалагічных артэфактаў, метэарытаў, акамянеласцяў і многіх іншых экспанатаў. Сярод іх былі прадстаўлены старажытнаегіпецкія фрагменты рэльефных малюнкаў, маскі, статуэткі бажаствоў з бронзы, каменя і дрэва, скрынкі для канопаў, алебастравая чары, пахавальныя конусы, ўпрыгажэнні, амулеты і іншае. У экспазіцыю ўваходзіў шкілет старажытнай жанчыны, які налічвае 12 тысяч гадоў і які з'яўляўся найстаражытным шкілетам чалавека, калі-небудзь знойдзеных на амерыканскім кантыненце.

Прэзідэнт Бразіліі Мішэль Тэмер палічыў пажар «незлічонай» стратай гістарычнай і культурнай спадчыны краіны. 

Мэр Рыа-дэ-Жанейра Марцэла Крывела заклікаў аднавіць з попелу, узнавіць хай і ў копіях экспанаты, якія захаваюць памяць аб каралеўскай сям'і, якая падарыла народу Бразіліі незалежнасць, імперыю і канстытуцыю. Бразільскі палітык і грамадскі дзеяч Марына Сілва назвала пажар *лабатаміяй бразільскай памяці*.
Археолаг Захі Хавас нагадаў аб неабходнасці рэпатрыяцыі егіпецкіх артэфактаў і заклікаў ЮНЕСКА правесці кантроль над музеямі, каб выявіць, ці дастаткова ў цэласці і надзейна ўтрымліваюцца ў іх артэфакты.

Навіна аб пажары імкліва абляцела Рыа-дэ-Жанейра. Сотні абураных жыхароў сабраліся каля брамы будынка музея, які астываў, раніцай панядзелка.

Студэнты музейнай справы з Федэральнага універсітэта Рыа-дэ-Жанейра заклікалі людзей дасылаць любыя фатаграфіі і відэа знішчанай калекцыі музея. За гадзіну яны атрымалі каля 14 тысячаў відэа, фатаграфій і малюнкаў экспанатаў.

12 верасня 2018 года абвешчана аб плане па засцяроге руінаў музея, які прадугледжвае:

* узвядзенне драўлянай канструкцыі вакол музея для яго засцярогі,
* умацаванне будынка ад пагрозы апоўзня,
* шырокі навес для абароны ад дажджу,
* модульныя будынкі на прылеглай тэрыторыі, у якіх размесцяцца часовымя лабараторыі,
* выдаткі ў памеры 10 мільёнаў бразільскіх рэалаў.

Зноскі
------

1. ↑  Фото: Сгорело всё: Бразилия лишилась Национального музея страны **(нявызн.)**, *Газета.Ru* (3 верасня 2018). Праверана 3 верасня 2018.
2. 1 2  Сгорел Национальный музей Бразилии(руск.)  **(нявызн.)**?, *Meduza* (3 верасня 2018). Праверана 3 верасня 2018.
3. 1 2  В Рио-де-Жанейро сгорел Национальный музей Бразилии **(нявызн.)**, *Русская служба Би-би-си* (3 верасня 2018). Праверана 3 верасня 2018.
4. ↑  *Barkos, Margaret Marchiori.* Egiptomania - O Egito no Brasil. — São Paulo, 2004. — С. 31–35. — 190 с. — ISBN 8572442618.
5. ↑  *Brancaglion Junior, Antonio.* Revelando o Passado: estudos da coleção egípcia do Museu Nacional / Fábio de Souza & Bustamente, Regina. — Rio de Janeiro: Mauad Editora, 2007. — С. 75–80.
6. ↑  Incêndio no Museu Nacional: veja a repercussão(нявызн.), *G1* (2 верасня 2018). Праверана 17 верасня 2018.
7. ↑  *Dom Phillips*. Brazil museum fire: ‘incalculable’ loss as 200-year-old Rio institution gutted (англ.).  the Guardian (3 верасня 2018). Праверана 17 верасня 2018.
8. ↑  With the flames barely out, the finger-pointing begins as massive fire engulfs famed Rio museum **(нявызн.)**. *Associated Press*.  latimes.com (3 верасня 2018). Праверана 17 верасня 2018.
9. ↑  
*Dom Phillips*. Brazil museum fire: ‘incalculable’ loss as 200-year-old Rio institution gutted (англ.).  the Guardian (3 верасня 2018). Праверана 17 верасня 2018.
10. ↑  Sociedade que edita a National Geographic quer ajudar Museu Nacional(нявызн.), *Agência Brasil* (6 верасня 2018). Праверана 17 верасня 2018.
11. ↑  Brazil museum fire: Outrage grows as government blamed for 'tragic' blaze(англ.)  **(нявызн.)**?, *SBS News* (3 верасня 2018). Праверана 17 верасня 2018.
12. ↑  *Dom Phillips*. Project to salvage images of collection lost in fire as Brazil mourns museum (англ.).  the Guardian (12 верасня 2018). Праверана 17 верасня 2018.
13. ↑  Museu Nacional é cercado com tapumes dez dias após incêndio - Agência Estado - UOL Notícias(нявызн.), *UOL Notícias*. Праверана 17 верасня 2018.

Спасылкі
--------

* У Бразіліі згарэў Нацыянальны музей. Знішчаны каштоўныя экспанаты — навіна ў выкладзе Бі-бі-сі.